钦定古今图书集成/明伦汇编/官常典/第287卷 > 《请立太子师傅表》吴张俨
## 钦定古今图书集成/明伦汇编/官常典/第287卷 > 《请立太子师傅表》吴张俨

“昔贾谊为汉文帝陈周成王为太子，以周公为太傅，
召公为太保，吕望为太师，又立三少，皆上大夫，使与
太子居处，左右前后，皆正人也。明礼义以导习之，故
能光熙文武，兴隆周室。”伏惟陛下命世应期，顺干作
主。皇太子以天然之姿，为国上嗣。朝廷以四海未定，
国家多事，师傅之官，阙而未备。臣愚以为高祖初基，
“天下造创，引张良、叔孙通出为师保，入与朝政，宜博
采周、汉，依旧仪用将相名臣辅弼太子。”于是以“熙赞
洪业，增辉日月”，实为光大也。